Opera
|See artikkel räägib veebibrauserist, teiste tähenduste kohta vaata Opera (täpsustus).|
|See artikkel vajab toimetamist. Lisainfot võib leiduda arutelulehel.


Palun aita artiklit toimetada. (Kuidas ja millal see märkus eemaldada?)
|Opera|
|Arendaja||Opera Software|
|Esmaväljalase||9. detsember 1996|
|Viimane väljalase||33.0.1990.115 / 17. november 2015|
|Eelvaate väljalase||34.0.2036.3 / 9. november 2015|
|Kirjutatud keeles||C++|
|OS||Windows, Mac OS X, Linux, FreeBSD, Solaris (versioonini 10.11)|
|Suurus||5–15 MB (oleneb versioonist)|
|Keeled||51 keelt|
|Arenduse staatus||aktiivne|
|Suunitlus||veebilehitseja, internetikomplekt|
|Litsents||Omanduslik tarkvara (Vabavara)|
|Veebisait||www.opera.com|
Opera on veebibrauser ja internetikomplekt personaalarvutitele ja mobiilsetele seadmetele, mis võimaldab kasutada paljusid levinud internetipõhiseid teenuseid. Lisaks põhilisele veebilehtede kuvamise võimalusele sisaldab Opera sisseehitatud uudisvoogude ja e-posti klientrakendust, IRC-i tuge, BitTorrenti rakendust ja serverimoodulit Unite. Opera on suletud koodiga omanduslik priivara. Operat arendab Norra firma Opera Software.
Opera on mitmete testide ja statistiliste võrdluste põhjal üks turvalisemaid veebibrausereid.[1]
Ajalugu[muuda | muuda lähteteksti]
Opera alustas jaosvarana, kuid kõikide funktsioonide kasutamiseks tuli maksta.
4. versioon oli teadaolevalt viimane, mis Windows 3.1x-e jaoks saadaval oli. Samast versioonist alates hakkas Opera saadaval olema ka Linuxile.
Alates 5. versioonist hakati veebibrauserit jagama tasuta, kuid reklaambänneriga, mille eemaldamiseks tuli osta reklaamivaba versioon.
Mõnel Opera versioonil, näiteks 6.x-l, on olemas eestikeelne kasutajaliides. Omaalgatuslikke tõlkeid eri autoritelt leidub ka hilisematele versioonidele (9.02, 9.26/9.27, 9.02/9.10/9.20/9.50). Lisaks on olemas võrukeelne tõlge versioonile 6.x.
Ametlikul väljalaskel on eestikeelne tõlge taas alates versioonist 9.62.
Opera versioon 12.17 on viimane, mis kasutab veel Presto-nimelist esitlusmootorit. Aastatega on see brauseri versioon järk-järgult vananenud; eeskätt võib tekkida probleeme turvasertifikaatidega.
12. veebruaril 2013 teatas Opera, et vahetab oma Presto kuvamismootori WebKiti mootori vastu välja. WebKit-i arendasid peamiselt Google ja Apple, ning see sisaldus Google'i arendatavates vabatarkvaralises Chromiumi ja omanduslikus Chrome'i lehitsejates, ning mis on siiani Apple'i Safari brauseris. WebKit ise pärineb vabatarkvaralise Konquerori brauseri KHTML-mootorist, millest Apple arendas välja WebKiti mootori Safari jaoks.
Kui Google otsustas 2013. aasta aprillis minna Chromiumi ja Chrome'i projektides üle WebKiti mootorilt Blinki mootorile, otsustas Opera sellegi üle võtta.
Populaarsus[muuda | muuda lähteteksti]
Maailmas kasutab Operat hinnanguliselt 3,3% Interneti kasutajatest[2], piirkonniti esineb erinevusi. Näiteks 2011. juuli andmetel kasutab Ukrainas Operat 43% kasutajatest. Venemaal on kasutajaid 36%, Poolas, Lätis, Leedus ja Tšehhis 8–11%.[3]
Opera Mini ja Opera Mobile[muuda | muuda lähteteksti]
Tegemist on pihuarvutitele ja mobiiltelefonidele mõeldud versioonidega. Mobiilsetele seadmetele saab Opera Mini või Opera Mobile'i alla laadida leheküljelt, mis toetab ka WAP-mobiililehitsejaid. Õige versiooni valib välja server vastavalt mobiilse seadme edastatud tunnusele. Need Opera versioonid on väga vähenõudlikud riistvara osas ja brauseri kasutamine on väga mugav navigatsiooninuppude või puuteekraanil pliiatsi abiga. Need Opera versioonid kasutavad ära kogu ekraani pinda; nähtavale jäetakse ainult kuvatav lehekülg ja valida on mitme automaatse suurendamise/fokuseerimise võimaluse vahel.
Oluline omadus on veel ülekantavate andmete tihendamine: veebileht koos graafikaobjektiega (pildid, fotod) pakitakse Opera puhverserveris ära ja alles siis saadetakse andmesidekanali kaudu lehitsejale kuvamiseks. Opera ise pakub andmemahu vähendamise määraks kuni 80%. Piltide laadimise saab ka välja lülitada.
Opera lisadest võib soovitada järjehoidjate sünkrooniseerimist, mida saab teha mõnes teises seadmes asuva Opera või Firefoxi brauseriga.
Viited[muuda | muuda lähteteksti]
- "Symantec Internet Security Threat Report". Originaali arhiivikoopia seisuga 2012-09-13.
- "StatCounter Global Stats". StatCounter. Originaali arhiivikoopia seisuga 2012-07-09. Vaadatud 6. september 2010. Gruusia Ukraina, Venemaa, Poola, Läti, Leedu, Tšehhi
Välislingid[muuda | muuda lähteteksti]
|Lauaarvuti|